उन्होंने बताया कि खिलांवाला बांध को पथराला नदी की एक सहायक नदी खिलांवाला खोल पर बनाने का प्रस्ताव है, जो दादुपुर के पास यमुना नदी में मिलती है। मानसून के दौरान, खिलांवाला खोल मिट्टी के कटाव के रूप में भूमि को बहुत नुकसान पहुंचाता है। इस बांध का निर्माण न केवल बाढ़ के नियंत्रण में बल्कि सिंचाई, भूजल रिचार्जिंग और पर्यटन को बढ़ावा देने में भी मदद करेगा। इसके अलावा, बांध के जलाशय में मत्स्य पालन से काफी लाभ होने की उम्मीद है क्योंकि यह यमुना नगर के निकट है। उन्होंने बताया कि मत्स्य विभाग द्वारा जलाशय में मत्स्य पालन किया जाएगा और इसके परिणामस्वरूप राजस्व प्राप्त होगा। इसके अलावा, बांध का निर्माण विभिन्न प्रकार के पक्षियों, विशेष रूप से सारसों को आकर्षित करेगा। उन्होंने कहा कि इस क्षेत्र को पर्यटन विभाग द्वारा विकसित किया जा सकता है, जिससे अधिक से अधिक पर्यटक आकर्षित होंगे।